Αξιολόγηση για Αναθεώρηση Ισχύουσας Πιστοποίησης Αναπηρίας
Αίτηση για αναθεώρηση ισχύουσας πιστοποίησης αναπηρίας (Γ.Α.Π.Α.) που έχει εκδοθεί από ΚΕ.Π.Α.
Αναλόγως του λόγου υποβολής της αίτησης, προσκομίζονται τα απαραίτητα δικαιολογητικά που αποδεικνύουν το βάσιμο του λόγου αναθεώρησης της Γ.Α.Π.Α. . Στο αρχικό στάδιο της αίτησης δεν απαιτείται η υποβολή εκ νέου του Ιατρικού Εισηγητικού φακέλου, εκτός εάν αυτό ζητηθεί από την Υ.Ε. που θα εξετάσει την αίτηση αναθεώρησης. Στην αίτησή του ο πολίτης πρέπει να συμπληρώσει ή να αναρτήσει υποχρεωτικά τα παρακάτω: α) Αρ. Πρωτοκόλλου εν ισχύ Γ.Α.Π.Α., β) Αριθμό μητρώου ΚΕ.Π.Α., γ) Αρχείο εν ισχύ Γ.Α.Π.Α., δ) Λόγο για τον οποίο αιτείται την αναθεώρηση. Επίσης στην αίτηση δηλώνεται τυχόν λήψη παροχών/ ωφελημάτων και οι Φορείς καταβολής αυτών.
Κατάθεση από τον αιτούντα (αποκλειστικά δια ζώσης)
Απαιτείται η κατοχή προσωπικών κωδικών taxisnet για την είσοδο στην ενιαία ψηφιακή πύλη gov.gr για την υποβολή αίτησης.
Να υφίσταται Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) εν ισχύ.
Οι κάτοχοι εν ισχύ Γ.Α.Π.Α. δύνανται να υποβάλλουν αίτηση αναθεώρησης στις εξής περιπτώσεις: α) η Γ.Α.Π.Α. δεν περιλαμβάνει αξιολόγηση για ένταξη ή μη σε ισχύουσες διατάξεις κατά την ημερομηνία συνεδρίασης της Υγειονομικής Επιτροπής (Υ.Ε.), (β) ζητείται η υπαγωγή σε διατάξεις που δημοσιεύτηκαν μετά την ημερομηνία συνεδρίασης της Υ.Ε., (γ) διόρθωσης τυπικών στοιχείων της Γ.Α.Π.Α. που δεν σχετίζονται με την αξιολόγηση από την Υ.Ε. (π.χ. ονοματεπώνυμο, αριθμός ταυτότητας, κλπ).
Η διαδικασία αφορά στην αξιολόγηση αίτησης για αναθεώρηση της Γνωστοποίησης Αποτελέσματος Πιστοποίησης Αναπηρίας (Γ.Α.Π.Α.), εν ισχύ, που έχει εκδοθεί από το ΚΕ.Π.Α. (e-Ε.Φ.Κ.Α.).
Η διαδικασία αφορά στην έκδοση εξουσιοδότησης από τον άμεσα ενδιαφερόμενο προς το πρόσωπο που εξουσιοδοτεί για να ενεργεί για λογαριασμό του, στο πλαίσιο διεκπεραίωσης υποθέσεων και μέχρι του εύρους εξουσίας που του παρέχεται. Η εξουσιοδότηση για να είναι αποδεκτή από κάθε διοικητική αρχή θα πρέπει να φέρει το γνήσιο της υπογραφής του εξουσιοδοτούντος και άμεσα ενδιαφερόμενου προσώπου, καθώς με τον τρόπο αυτό διασφαλίζεται η δήλωση της βούλησής του. Η εξουσιοδότηση εκδίδεται είτε με επίσκεψη του πολίτη σε οποιαδήποτε διοικητική αρχή ή ΚΕΠ για τη βεβαίωση του γνησίου της υπογραφής του στο κείμενο εξουσιοδότησης που επιθυμεί, είτε με τη χρήση της υπηρεσίας ηλεκτρονικής έκδοσης εξουσιοδότησης (e-exousiodotisi), μέσω της Ενιαίας Ψηφιακής Πύλης (ΕΨΠ-gov.gr) της δημόσιας διοίκησης.
Το πληρεξούσιο θα πρέπει είτε να παρέχει στον αντιπρόσωπο μεγάλο εύρος ενεργειών (Γενικό Πληρεξούσιο) συμπεριλαμβανομένης και της πράξεως που σχετίζεται με τη διαδικασία, είτε να παρέχει στον αντιπρόσωπο την δυνατότητα διενέργειας ορισμένων μόνο πράξεων (Ειδικό Πληρεξούσιο) οι οποίες περιγράφονται ρητά στο κείμενο του πληρεξούσιου με συγκεκριμένους όρους, συμπεριλαμβανομένης σε κάθε περίπτωση και της πράξεως που σχετίζεται με τη διαδικασία.
Δικαστική Απόφαση περί δικαστικής συμπαράστασης ή/και ανάθεσης επιμέλειας
Η διαδικασία αφορά στην έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του. Η διαδικασία αφορά και την έκδοση πιστοποιητικού οικογενειακής κατάστασης από οικογενειακή μερίδα που ανήκε παλαιότερα ο πολίτης. Για τη χορήγηση του πιστοποιητικού ο ενδιαφερόμενος δύναται: α) να απευθυνθεί στον Δήμο που είναι εγγεγραμμένος, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά.
Η διαδικασία αφορά στη χορήγηση Ληξιαρχικής Πράξης Γέννησης και απευθύνεται σε όσους έχει συνταχθεί Ληξιαρχική Πράξη Γεννήσεως σε Ελληνικό Ληξιαρχείο.
Απαραιτητα δικαιολογητικά που αποδεικνύουν το βάσιμο του λόγου αναθεώρησης της Γ.Α.Π.Α. εν ισχύ.
Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) εν ισχύ που έχει εκδοθεί από Κέντρο Πιστοποίησης Αναπηρίας (ΚΕ.Π.Α.).
Ταυτοποιητικό έγγραφο Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Σε περίπτωση υποβολής της αίτησης από νόμιμο/εξουσιοδοτημένο εκπρόσωπο απαιτείται η ταυστοποίηση του.
Σε περίπτωση υποβολής της αίτησης από νόμιμο/ εξουσιοδοτημένο εκπρόσωπο του αιτούντα.
Απαιτείται μόνο εφόσον υπάρχει δικαστική απόφαση περί δικαστικής συμπαράστασης ή/και επιμέλειας.
Σε περίπτωση υποβολής της αίτησης από νόμιμο/ εξουσιοδοτημένο εκπρόσωπο του αιτούντα και για τους ανήλικους πολίτες που γεννήθηκαν στη χώρα και δεν διαθέτουν Δελτίο Ταυτότητας.
Αναλόγως του λόγου υποβολής της αίτησης, προσκομίζονται τα απαραίτητα δικαιολογητικά που αποδεικνύουν το βάσιμο του λόγου αναθέωρησης της Γ.Α.Π.Α. εν ισχύ.
Κατά το στάδιο της αίτησης, ο πολίτης υποχρεούται να συσχετίσει την αίτηση με την εν ισχύ γνωστοποίηση αναπηρίας που διαθέτει και θα πρέπει να συμπληρώσει ή να αναρτήσει υποχρεωτικά τα παρακάτω: α) Αριθμό Πρωτοκόλλου της εν ισχύ Γ.Α.Π.Α., β) Αριθμό μητρώου ΚΕ.Π.Α., γ) Αρχείο εν ισχύ Γ.Α.Π.Α. σε περίπτωση υποβολής της αίτησης σε φυσικό σημείο εξυπηρέτησης, ο αιτών ή ο νόμιμος/ εξουσιοδοτημένος εκπρόσωπός του θα πρέπει να προσκομίσει την εν ισχύ Γ.Α.Π.Α..
Αξιολόγηση για Αναθεώρηση Ισχύουσας Πιστοποίησης Αναπηρίας (Γ.Α.Π.Α.)
Για πληροφορίες οι πολίτες μπορούν να απευθύνονται και στην τηλεφωνική γραμμή εξυπηρέτησης πολιτών του Υπουργείου Εργασίας και Κοινωνικής Ασφάλισης για ασφαλιστικά, εργασιακά και κοινωνικά θέματα, στο 1555.
Κανονισμός Λειτουργίας του Κέντρου Πιστοποίησης Αναπηρίας (ΚΕ.Π.Α.)
Είναι δυνατή η άσκηση προσφυγής ενώπιον Β’ ΥΕ κατά της Γνωστοποίησης Αποτελέσματος Πιστοποίησης Αναπηρίας (Γ.Α.Π.Α.) που εκδόθηκε από το ΚΕ.Π.Α. σε συνέχεια της Γνωμάτευσης Αναπηρίας της Α’ Υ.Ε., εντός προθεσμίας τριάντα (30) ημερών από την κοινοποίηση της Γ.Α.Π.Α. στον αιτούντα. Ως ημέρα κοινοποίησης νοείται η ημερομηνία αποστολής της Γ.Α.Π.Α. στην ηλεκτρονική θυρίδα του πολίτη με βάση τα οριζόμενα στο άρθρο 29 του ν. 4727/2020 (Α’ 184) ή η ημέρα παραλαβής της Γ.Α.Π.Α. από Κ.Ε.Π. ή Κέντρο Κοινότητας ή Γραμματεία ΚΕ.Π.Α., η οποία καταχωρείται από τον υπάλληλο στο σύστημα, σε περίπτωση πολιτών που υπέβαλαν αίτηση μέσω αυτών.
Ο ενδιαφερόμενος ή ο νόμιμος/ εξουσιοδοτημένος εκπρόσωπός του υποβάλλει ηλεκτρονικά την αίτηση για αναθεώρηση ισχύουσας Γ.Α.Π.Α. μέσω της gov.gr και της «Εθνικής Πύλης Αναπηρίας» στο https://ekepa.epan.gov.gr/kepa/web/. Με την αίτηση υποβάλλονται και τα δικαιολογητικά που αποδεικνύουν το βάσιμο του λόγου αναθεώρησης της εν ισχύ Γ.Α.Π.Α. .
Ο ενδιαφερόμενος ή ο νόμιμος/ εξουσιοδοτημένος εκπρόσωπός του υποβάλλει την αίτηση για αναθεώρηση ισχύουσας Γ.Α.Π.Α. με ταυτόχρονη υποβολή των απαραίτητων δικαιολογητικών στα φυσικά σημεία εξυπηρέτησης (Κέντρα Κοινότητας (Κ.Κ.), στα Κέντρα Εξυπηρέτησης Πολιτών (Κ.Ε.Π.) ή στις Γραμματείες ΚΕ.Π.Α.) και με τη συνδρομή των υπαλλήλων που υπηρετούν σε αυτά.
Η Γραμματεία ΚΕ.Π.Α. παραλαμβάνει την αίτηση και τα υποβληθέντα δικαιολογητικά μέσω του Υποσυστήματος Ηλεκτρονικής Αίτησης για πιστοποίηση της Αναπηρίας.
Γίνεται υπηρεσιακός προέλεγχος της αίτησης και των υποβληθέντων δικαιολογητικών.
Η Γραμματεία ΚΕ.Π.Α., κατόπιν διοικητικού προελέγχου, απορρίπτει την αίτηση αναθεώρησης με ρητή αναφορά του λόγου απόρριψης και ενημερώνει τον πολίτη.
Η Γραμματεία ΚΕ.Π.Α. προεγκρίνει διοικητικά την αίτηση αναθεώρησης.
Η Γραμματεία ΚΕ.Π.Α. εγκρίνει την αίτηση αναθεώρησης για διόρθωση τυπικών στοιχείων της Γ.Α.Π.Α. που δεν σχετίζονται με την αξιολόγηση από την Υ.Ε. .
Ενημερώνεται το Τμήμα Προγραμματισμού Δ.Ι.Α. για την ανάγκη προγραμματισμού συνεδρίασης ομοιόβαθμης Υ.Ε. που θα εξετάσει την αίτηση αναθεώρησης της Γ.Α.Π.Α. εν ισχύ.
Το Τμήμα Προγραμματισμού της Δ.Ι.Α. προγραμματίζει συνεδρίαση ομοιόβαθμης Υ.Ε. προκειμένου να εξεταστεί το αίτημα αναθεώρησης Γ.Α.Π.Α. εν ισχύ.
Η αρμόδια Υ.Ε. συνεδριάζει, χωρίς τη φυσική παρουσία του αιτούντα, προκειμένου να αξιολογήσει την αίτηση αναθεώρησης της Γ.Α.Π.Α. εν ισχύ, σύμφωνα και με τα υποβληθέντα απαιτούμενα δικαιολογητικά που προσκομίστηκαν από τον αιτούντα προκειμένου να αποδείξει το βάσιμο του λόγου αναθεώρησης της Γ.ΑΠ.Α. εν ισχύ. Η Υ.Ε., εφόσον το κρίνει σκόπιμο, δύναται να ζητήσει από μη μέλος της, Ιατρό του Ε.Σ.Ι. που βρίσκεται στον ευρύτερο χώρο συνεδριάσεων, την παροχή γνώμης επί τορισμένης αξιολογούμενης αναπηρίας. Ο Σύμβουλος Ιατρός υποχρεούται να παράσχει τη γνώμη του αμελλητί και η γνώμη του καταγράφεται ενυπόγραφα.
Η Υ.Ε. αποδέχεται την αίτηση αναθεώρησης της Γ.ΑΠ.Α. εν ισχύ που δεν περιλαμβάνει αξιολόγηση για ένταξη ή μη σε διατάξεις κατά την ημερομηνία συνεδρίασης της Υ.Ε. ή το αίτημα για υπαγωγή σε διατάξεις που δημοσιεύτηκαν μετά την ημερομηνία συνεδρίασης της Υ.Ε. .
Η αρμόδια Υ.Ε. απορρίπτει την αίτηση αναθεώρησης της Γ.Α.Π.Α. εν ισχύ. Ο πολίτης ενημερώνεται για την απόρριψη του αιτήματος αναθεώρησης.
Η Υ.Ε. δύναται να αναβάλλει την έκδοση απόφασης επί αίτησης αναθεώρησης προκειμένου να προσκομιστούν συγκεκριμένα επιπλέον ιατρικά δικαιολογητικά ή να καταρτιστεί και υποβληθεί εκ νέου Ιατρικός Εισηγητικός Φάκελος.
Σε εξαιρετικές περιπτώσεις, και εφόσον δεν είναι δυνατή η συμβολή Συμβούλου Ιατρού συγκεκριμένης ειδικότητας, η Υ.Ε. δύναται να παραπέμψει, με ειδική αιτιολόγηση, την εξέταση της εν λόγω πάθησης σε άλλη Υ.Ε. αντίστοιχης ειδικότητας. Παραπομπή σε άλλη Υ.Ε. μπορεί να ζητηθεί και λόγω ανάγκης φυσικής παρουσίας του αιτούντα για τη διαμόρφωση πλήρους γνώμης, οπότε το αίτημα επιστρέφει για προγραμματισμό νέας ομοιόβαθμης Υ.Ε. .
Η γραμματεία ΚΕ.Π.Α. αναρτά τα επιπλέον δικαιολογητικά που προσκομίζει ο πολίτης στο πληροφοριακό σύστημα και στο Διοικητικό Φάκελο Αξιολόγησης. Με την υποβολή των επιπλέον δικαιολογητικών/ υποβολή νέου Ι.Ε.Φ. η Διεύθυνση Ιατρικής Αξιολόγησης ενημερώνεται για την ανάγκη προγραμματισμού νέας Υ.Ε. .
Το Τμήμα Προγραμματισμού της Δ.Ι.Α. προγραμματίζει εκ νέου συνεδρίαση ομοιόβαθμης Υ.Ε. προκειμένου να εξεταστεί το αίτημα αναθεώρησης Γ.Α.Π.Α. εν ισχύ.
Η Υ.Ε. εξετάζει εκ νέου την αίτηση αναθεώρησης (επιπλέον υποβληθέντα δικαιολογητικά, με ή χωρίς τη φυσική παρουσία του πολίτη όπως είχε ζητηθεί από την προηγούμενη Υ.Ε.) προκειμένου να αποφανθεί επί της αιτούμενης αναθεώρησης της ισχύουσας πιστοποίησης.
Η Υ.Ε. αποδέχεται την αίτηση αναθεώρησης της Γ.ΑΠ.Α. εν ισχύ και καταχωρείται το αποτέλεσμα στο πληροφοριακό σύστημα (έκδοση νέας Γ.Α.) .
Βάσει της οριστικοποιημένης Γ.Α. εκδίδεται Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) από το ΚΕ.Π.Α.. Οι Γ.Α.Π.Α. εκδίδονται ηλεκτρονικά, την επόμενη ημέρα από την έκδοση της Γ.Α. και αποτελούν δημόσια έγγραφα.
Ο πολίτης ενημερώνεται με γραπτό μήνυμα στο τηλέφωνο επικοινωνίας (κινητό) που έχει δηλώσει για την έκδοση, και η Γ.Α.Π.Α. αποστέλλεται στην ηλεκτρονική θυρίδα του πολίτη. Σε περίπτωση που η αίτηση, λόγω αδυναμίας πρόσβασης στο ηλεκτρονικό σύστημα από τον πολίτη, έχει υποβληθεί μέσω Κ.Ε.Π. ή Κέντρο Κοινότητας ή Γραμματείες ΚΕ.Π.Α., τότε ο αιτών ενημερώνεται με γραπτό μήνυμα στο τηλέφωνο επικοινωνίας (κινητό) που έχει δηλώσει για την έκδοση της Γ.Α. και Γ.Α.Π.Α., προκειμένου να προσέλθει σε οποιοδήποτε από τα ανωτέρω σημεία για την παραλαβή αντιγράφου, η οποία επέχει θέση κοινοποίησης της Γ.Α.Π.Α. και καταγράφεται από τον υπάλληλο στο σύστημα.
Απαιτείται η κατοχή κωδικών taxisnet για είσοδο στο σύστημα. Κατά το βήμα αυτό γίνεται υποχρεωτικά συσχέτιση της αίτησης με την εν ισχύ γνωστοποίηση της αναπηρίας που διαθέτει ο αιτών και της οποίας την αναθεώρηση αιτείται. Η αίτηση επέχει θέση Υπεύθυνης Δήλωσης. Tο ΚΕ.Π.Α. διατηρεί το δικαίωμα αυτεπάγγελτης αναζήτησης διοικητικών δικαιολογητικών βάσει της κείμενης νομοθεσίας. Τα εν λόγω διοικητικά δικαιολογητικά ή πιστοποιητικά, εφόσον δεν συνυποβάλλονται από τον αιτούντα, αναζητούνται εγγράφως με οποιοδήποτε πρόσφορο μέσο ή μέσω διαλειτουργικότητας. Σε κάθε περίπτωση, για την αυτεπάγγελτη αναζήτηση διοικητικών δικαιολογητικών τεκμαίρεται ότι παρέχεται σχετική εξουσιοδότηση με την κατάθεση της αίτησής του από τον ενδιαφερόμενο.
Στην περίπτωση αυτή ο χρήστης (υπάλληλος των φυσικών σημείων εξυπηρέτησης) μπαίνει στο υποσύστημα με χρήση των κωδικών Δημόσιας Διοίκησης. Οι αιτήσεις διατηρούν εντός του υποσυστήματος διακριτή σήμανση προκειμένου να τηρηθούν ειδικές διαδικασίες ενημέρωσης και κοινοποίησης του αποτελέσματος της αναθεώρησης στους πολίτες στα ανωτέρω σημεία εξυπηρέτησης. Κατά το βήμα αυτό γίνεται υποχρεωτικά συσχέτιση της αίτησης με την εν ισχύ γνωστοποίηση της αναπηρίας που διαθέτει και της οποίας αιτείται την αναθεώρηση. Βάσει του ν. 4961/2022, ο πολίτης μπορεί να αποταθεί σε οποιοδήποτε από τα ανωτέρω σημεία φυσικής εξυπηρέτησης και δεν υπάρχει χωρικός περιορισμός στην εξυπηρέτηση του βάσει της διεύθυνσης κατοικίας του. Το ΚΕ.Π.Α. διατηρεί το δικαίωμα αυτεπάγγελτης αναζήτησης διοικητικών δικαιολογητικών βάσει της κείμενης νομοθεσίας. Τα εν λόγω διοικητικά δικαιολογητικά ή πιστοποιητικά, εφόσον δεν συνυποβάλλονται από τον αιτούντα, αναζητούνται εγγράφως με οποιοδήποτε πρόσφορο μέσο ή μέσω διαλειτουργικότητας. Σε κάθε περίπτωση, για την αυτεπάγγελτη αναζήτηση διοικητικών δικαιολογητικών τεκμαίρεται ότι παρέχεται σχετική εξουσιοδότηση με την κατάθεση της αίτησής του από τον ενδιαφερόμενο.
Για τις αιτήσεις αναθεώρησης των περιπτώσεων (α) και (β), όπως αναφέρονται στην περιγραφή της αίτησης, γίνεται υπηρεσιακός προέλεγχος της αίτησης από τη Γραμματεία ΚΕ.Π.Α. προτού εισαχθούν σε ομοιόβαθμη Υ.Ε. . Για τις αιτήσεις αναθεώρησης της περίπτωσης (γ), αυτές κρίνονται από τη Γραμματεία ΚΕ.Π.Α. .
Οι αιτήσεις αναθεώρησης για την περίπτωση διόρθωσης τυπικών στοιχείων της Γ.Α.Π.Α. κρίνονται από τη Γραμματεία ΚΕ.Π.Α.. Οι αιτήσεις αναθεώρησης για υπαγωγή σε διατάξεις εισάγονται σε ομοιόβαθμη Υ.Ε.
Με την ολοκλήρωση του βήματος αυτού, στη συνέχεια ακολουθεί η Γνωστοποίηση Αποτελέσματος Πιστοποίησης Αναπηρίας. Βάσει της οριστικοποιημένης Γ.Α. εκδίδεται Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) από το ΚΕ.Π.Α.. Οι Γ.Α.Π.Α. εκδίδονται ηλεκτρονικά, την επόμενη ημέρα από την έκδοση της Γ.Α. και αποτελούν δημόσια έγγραφα.
Η ομοιόβαθμη Υ.Ε. εξετάζει αιτήσεις αναθεώρησης Γ.ΑΠ.Α. εν ισχύ στις εξής περιπτώσεις: α) Η Γ.Α.Π.Α. δεν περιλαμβάνει αξιολόγηση για ένταξη ή μη σε ισχύουσες διατάξεις κατά την ημερομηνία συνεδρίασης της Υ.Ε. , β) ζητείται η υπαγωγή σε διατάξεις που δημοσιεύτηκαν μετά την ημερομηνία συνεδρίασης της Υ.Ε.
Οι συνεδριάσεις οίκοθεν, χωρίς φυσική παρουσία του αξιολογούμενου, δύνανται να πραγματοποιούνται και με ηλεκτρονικά μέσα με πρωτοβουλία του Προέδρου της Υ.Ε. και ευθύνη της διοργάνωσης από το Γραμματέα της Υ.Ε. .
Ο πολίτης ενημερώνεται εγγράφως, με ηλεκτρονικό ή φυσικό τρόπο, εντός δύο (2) ημερών από τον Προϊστάμενο Διεύθυνσης της Μονάδας στην οποία υπάγεται η Γραμματεία ΚΕ.Π.Α. για την ανάγκη προσκόμισης πρόσθετων δικαιολογητικών εντός προθεσμίας τριών (3) μηνών.
Στην περίπτωση που ο θεράπων ιατρός κρίνει ότι η ζητούμενη εξέταση είναι επικίνδυνη για την υγεία του αξιολογούμενου, προσκομίζεται σχετική βεβαίωση. Η προσκόμιση επιπλέον δικαιολογητικών μπορεί να αφορά και στην υποβολή Ι.Ε.Φ. εκ νέου, όπου σε αυτή την περίπτωση ακολουθείται η διαδικασία κατάρτισης και υποβολής ΙΕΦ.
Σε περίπτωση που κατά τη νέα συνεδρίαση της Υ.Ε. απαιτείται και η φυσική παρουσία του αιτούντα, αυτός ενημερώνεται για την προγραμματισμένη ημερομηνία της εξέτασης, την ώρα και τον τόπο συνεδρίασης της Υ.Ε. με γραπτό μήνυμα (SMS) στο τηλέφωνο επικοινωνίας (κινητό) που έχει δηλώσει, τουλάχιστον επτά (7) ημέρες πριν από την ημερομηνία της εξέτασης. Συμπληρωματικά, ο πολίτης μπορεί να ενημερωθεί και με πρόσθετα πρόσφορα μέσα, όπως μέσω μηνύματος στην ηλεκτρονική του θυρίδα, μηνύματος ηλεκτρονικού ταχυδρομείου ή μέσω τηλεφώνου.
Η έκδοση νέας Γ.Α.Π.Α. σε καμία περίπτωση δεν τροποποιεί κατά τα λοιπά το περιεχόμενο της παλιάς Γ.Α.Π.Α.
Στην αίτηση δηλώνεται τυχόν λήψη παροχών/ ωφελημάτων και οι Φορείς καταβολής αυτών. Σε περίπτωση έκδοσης νέας Γ.Α.Π.Α., αυτή γνωστοποιείται στους ίδιους φορείς, μέσω μηνιαίων ηλεκτρονικών συγκεντρωτικών καταστάσεων νέων Γ.Α.Π.Α. που έχουν εκδοθεί.
Ηλεκτρονική Υποβολή αίτησης μέσω gov.gr και Εθνικής Πύλης Αναπηρίας
Υποβολή αίτησης σε Κέντρο Κοινότητας, ΚΕΠ ή Γραμματεία ΚΕ.Π.Α.
Παραλαβή της αίτησης από τη Γραμματεία ΚΕ.Π.Α
Υπηρεσιακός προέλεγχος αίτησης και υποβληθέντων δικαιολογητικών
Έγκριση αιτήματος διόρθωσης τυπικών στοιχείων - Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) από το ΚΕ.Π.Α..
Αποστολή αιτήματος προγραμματισμού ομοιόβαθμης Υ.Ε. για εξέταση αίτησης αναθεώρησης.
Αποδοχή αίτησης αναθεώρησης Γ.Α.Π.Α. εν ισχύ - Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) από το ΚΕ.Π.Α..
Απόρριψη αίτησης αναθεώρησης - Ενημέρωση του αιτούντος
Αναβολή έκδοσης Γ.Α. για προσκόμιση επιπλέον δικαιολογητικών
Παραπομπή σε άλλη Υ.Ε. ή με φυσική παρουσία του αιτούντα
Παραλαβή και καταχώρηση επιπλέον δικαιολογητικών
Συνεδρίαση εκ νέου της Υγειονομικής Επιτροπής
Αποδοχή αίτησης αναθεώρησης Γ.Α.Π.Α. εν ισχύ
Γνωστοποίηση Αποτελέσματος Πιστοποίησης Αναπηρίας
Ηλεκτρονική ενημέρωση πολίτη και σχετιζόμενων φορέων
Ηλεκτρονικός Εθνικός Φορέας Κοινωνικής Κοινωνικής Ασφάλισης